**Výzva na predloženie ponuky**

GreenGang, Pod Kaštieľom 294/25, 95 135 Veľké Zálužie ako verejný obstarávateľ v zmysle § 8 ods. 1 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“ alebo „zákon“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky.

**„** **Dron pre profesionálne využitie “**

1. **Identifikácia verejného obstarávateľa:**

Verejný obstarávateľ v zmysle § 8 ods. 1 písm.c)ZVO

Názov verejného obstarávateľa:GreenGang

Sídlo: Pod Kaštieľom 294/25, 95 135 Veľké Zálužie

Štatutárny zástupca: Ing. Vladimír Zaujec, výkonný riaditeľ

IČO: 42209404

DIČ: 2120108617

IČ DPH: SK2120108617

Tel.: +421 918 628 380

E-mail: vlado.zaujec@greengang.eu

Internetová stránka: http://greengang.eu

Bankové spojenie: SK0711000000002924899190

Číslo účtu.: 2924899190/1100

1. **Miesto predloženia/doručenia ponuky: Global Procurement s.r.o., Kolárska 1, 811 06 Bratislava**
2. **Kontaktná osoba na prevzatie ponuky:** Ing. Martin Golian, 0903 784 006
3. **Predmet obstarávania:** Dron pre profesionálne využitie.
4. **Typ zmluvy, ktorá bude výsledkom verejného obstarávania:** Úspešnému uchádzačovi bude zaslaná objednávka na dodanie obstarávaného tovaru.
5. **Podrobný opis predmetu zákazky (predmetu obstarávania):** Podrobný opis predmetu zákazky je uvedený v prílohe č. 1 tejto výzvy. Kód CPV: 34711200-6, 32333200-8
6. **Predpokladaná hodnota zákazky: 33 479,25** EUR bez DPH
7. **Miesto a termín dodania predmetu zákazky:** Sídlo verejného obstarávateľa podľa bodu 1 výzvy do 35 dní od objednania.
8. **Lehoty na dodanie alebo dokončenie predmetu zákazky alebo trvanie zmluvy:** 35 dní od doručenia objednávky.
9. **Súťažné podklady k výzve na predloženie cenovej ponuky:** Všetky informácie potrebné pre vyhotovenie ponuky sú uvedené v tejto výzve a jej prílohách.
10. **Financovanie predmetu zákazky:** Zákazka bude spolufinancovaná z prostriedkov OP - Efektívna verejná správa, Prioritná os 1 Posilnené inštitucionálne kapacity a efektívna VS, Špecifický cieľ 1.1 Skvalitnené systémy a optimalizované procesy VS, Projekt pre politiky Integrovaného manažmentu krajiny v súvislosti voda-pôda-potraviny-energia-klíma.
11. **Lehota na predloženie ponuky: *30.5. 2019 do 11.00 hod***.
12. **Spôsob predloženia ponuky: poštou alebo osobne**, osobné doručenie treba najskôr telefonicky dohnúť s kontaktnou osobou verejného obstarávateľa. Na obale ponuky musí byť uvedené obchodné meno alebo názov, sídlo, miesto podnikania alebo obvyklého pobytu uchádzača s označením **„Súťaž – neotvárať“** a heslo súťaže **„Dron pre profesionálne využitie“.**

Každý uchádzač môže predložiť iba jednu ponuku. Variantné riešenia nie sú povolené. Ak uchádzač predloží variantné riešenie, verejný obstarávateľ ho nebude brať do úvahy.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** Najnižšia Celková cena zariadenia spolu s príslušenstvom a dopravou v EUR bez DPH.

Úspešným uchádzačom sa stane uchádzač, ktorý ponúkne najnižšiu cenu predmetu zákazky a splní všetky požiadavky verejného obstarávateľa uvedené v tejto výzve a jej prílohách.

1. **Spôsob určenia ceny**
	1. Cena uvedená v ponuke je stanovená ako cena maximálna a musí obsahovať všetky náklady bezprostredne spojené s dodaním predmetu zákazky podľa požiadaviek uvedených v tejto výzve a jej prílohách.
	2. Cenu žiadame uviesť v mene EUR.
	3. Ak uchádzač nie je platiteľom DPH, upozorní na to vo svojej ponuke a uvedie navrhovanú cenu celkom.
2. **Pokyny na zostavenie ponuky:**
* Ponuku sa predkladá v jednom vyhotovení **v listinnej forme**, v slovenskom jazyku spôsobom **podľa bodu 13** tejto výzvy.
* Požadujeme, aby ponuka obsahovala nasledovné doklady a údaje:
	1. **Vyplnenú a podpísanú prílohu č. 1 Výzvy s uvedením ponúkaných parametrov, názvov výrobcov a typových označení, cien, termínu dodania a identifikačných údajov uchádzača.**
1. **Otváranie ponúk: 30.5. 2019 o 13.00 hod.** na adrese ***Global Procurement s.r.o., Kolárska 1, 811 06 Bratislava***, - kontakt 0903 784 006
2. **Postup pri otváraní ponúk:** Otvárania ponúk sa môžu zúčastniť všetci uchádzači, ktorí predložili ponuku v čase a mieste uvedenom v tejto výzve, a to prostredníctvom svojho štatutárneho orgánu /svojich štatutárnych orgánov, resp. môžu byť zastúpení osobou oprávnenou zúčastniť sa na otváraní ponúk za uchádzača. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti a platným výpisom z obchodného registra. Poverený zástupca uchádzača sa preukáže preukazom totožnosti, platným výpisom z obchodného registra a splnomocnením na zastupovanie.

Na otváraní ponúk verejný obstarávateľ zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritéria.

1. **Lehota viazanosti ponúk**: **do 31. 12. 2019**
2. **Kontaktná osoba pre VO:** Ing. Martin Golian, č. t. 0903784006, e-mail: golian@globalpro.sk
3. **Ďalšie informácie verejného obstarávateľa:**

1. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona alebo ak u neho existuje dôvod na vylúčenie podľa § 40 ods. 6 písm. f) zákona. Ustanovenie § 11 zákona tým nie je dotknuté.

2. Dodávateľ je povinný strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a. Ministerstvo vnútra Slovenskej republiky a ním poverené osoby,

b. Útvar vnútorného auditu Riadiaceho orgánu alebo Sprostredkovateľského

orgánu a nimi poverené osoby,

c. Najvyšší kontrolný úrad SR a ním poverené osoby,

d. Orgán auditu, jeho spolupracujúce orgány (Úrad vládneho auditu) a osoby

poverené na výkon kontroly/auditu,

e. Splnomocnení zástupcovia Európskej Komisie a Európskeho dvora audítorov,

f. Orgán zabezpečujúci ochranu finančných záujmov EÚ,

g. Osoby prizvané orgánmi uvedenými v písm. a) až f) v súlade s príslušnými

právnymi predpismi SR a právnymi aktmi EÚ.

Veľké Zálužie, dňa 21.05.2019

Ing. Vladimír Zaujec, výkonný riaditeľ

**Prílohy:**

Príloha č.1 – Špecifikácia a ceny predmetu zákazky

**Špecifikácia a ceny predmetu zákazky**

**Uchádzač vyplní nasledovné údaje a tabuľky vrátane vlastných identifikačných údajov a termínu dodania na konci tejto prílohy.**

**V tabuľkách predkladateľ vyplní:**

* *parametre ponúkaného zariadenia*
* *obchodné meno výrobcu zariadenia, resp. prídavných zariadení/príslušenstva,*
* *typové označenie zariadenia, resp. prídavných zariadení/príslušenstva*
* *ceny v EUR v členení podľa tabuliek (osobitne cena za základ zariadenia, za jednotlivé časti príslušenstva a osobitne za dopravu)*

Cenová ponuka uchádzača by mala obsahovať podrobný opis ponúkaného predmetu prieskumu trhu s uvedením plnenia všetkých požadovaných parametrov a špecifikácií predmetu prieskumu trhu podľa tejto časti výzvy. Za relevantný bude považovaný údaj, ktorý uchádzač uvedie vo svojej ponuke v tabuľke.

Uchádzač vo svojej ponuke predloží nižšie uvedené tabuľky, v ktorých pri ponúkaných technológiách pri vypĺňaní stĺpca „Parametre ponúkaného zariadenia“ postupuje nasledovne – pri požadovaných číselných parametroch uvedie skutočnú hodnotu parametra ponúkaného stroja, pri ostatných (nečíselných) parametroch uvedie slovo „ÁNO“ ak ponúkané zariadenie spĺňa požadovaný opis a „NIE“ ak ponúkané zariadenie nespĺňa požadovaný opis. Prosíme uviesť v cenovej ponuke aj názvy a typové označenia strojov a príslušenstva.

**Prosíme uviesť v ponuke aj lehotu dodania zariadenia v dňoch od objednania.**

Všetky prípadné technické požiadavky odvolávajúce sa na konkrétneho výrobcu, značku, alebo patent zadávateľ požaduje tak ako sú uvedené, alebo ekvivalentné.

|  |  |
| --- | --- |
| **Dron pre profesionálne využitie**  | **Ponuka uchádzača** |
| **Minimálne požadované parametre** | **Parametre ponúkaného zariadenia** | **Názov výrobcu a typové označenie** | **Cena v EUR bez DPH** |
| **Základ zariadenia** | Počet vrtúľ | Min. 4 |  |  |  |
| Užitočné zaťaženie | Min. 1kg |  |
| Doba letu pri maximálnom užitočnom zaťažení | Min. 20 minút |  |
| Letový počítač s automatickou stabilizáciou letu vo všetkých osiach s možnosťou autonómnych plánovaných misii | Áno |  |
| Použitie minimálne nasledovných globálnych družicových polohových systémov | GPS, GLONASS, galileo, beidou. RTK - Real-time-kinematic systém  |  |
| Protikolízna ochrana | Spredu, Zhora, Zdola. |  |
| Odolnosť voči vetru | Min. 10m/s |  |
| Ochrana voči poveternostným podmienkam | Min. IP42 |  |
| Možnosť prevádzky v teplotnom rozmedzí | Min. -10 až +50 |  |
| Redundantné zapojenie letových batérii | Áno |  |
| Kompatibilita s inteligentnými batériami | Áno |  |
| Počet pätíc na zapojenie kamerového stabilizovaného príslušenstva | 2 |  |
| Šifrovaný prenos dát medzi dronom a ovládacou stanicou | Áno |  |
| **Príslušenstvo** | **Parametre ponúkaného zariadenia** | **Názov výrobcu a typové označenie** | **Cena v EUR bez DPH** |
| **RGB kamera s kompatibilným integrovaným pripojením k dronu** | Efektívne rozlíšenie | min. 20 Megapixelov |  |  |  |
| Ohnisková vzdialenosť  | min. 15 mm |  |
| Stabilizácia  | v 3 osiach |  |
| Záznam videa a fotografii | áno |  |
| Formát fotografii min. | DNG, JPEG |  |
| Formát videa min. | MOV, MP4, kodek H.264 a H.265 |  |
| Váha  | max. 470 g |  |
| **Kombinovaná RGB a termálna kamera s kompatibilným integrovaným pripojením k dronu** | Rozlíšenie termálnej kamery | min. 640x512 |  |  |  |
| Ohnisková vzdialenosť objektívu:  | 13mm (35mm equivalent) |  |
| Frekvencia snímania | 30Hz |  |
| Typ termálneho senzora | Nechladený Microbolometer |  |
| Spektrum snímania termálnej kamery:  | 7.5-13.5 μm |  |
| Rozlíšenie RGB kamery  | min. 3840x2160 |  |
| Stabilizácia  | v 3 osiach |  |
| **Multispektrálna kamera so senzorom slnečného svitu** | Požadované snímané vlnové dĺžky: | Blue, green, red, red edge, near-IR  |  |  |  |
| Rozlíšenie snímačov: | min 1280x960 |  |
| Min. Frekvencia snímania: | 1s |  |
| **Nabíjačka na letové batérie** | Možnosť nabíjať aspoň 2 batérie naraz |  |  |  |
| **Prídavné letové batérie**  | 4 sady (príklad: ak je potrebné na 1 let 2 batérie, žiadame dodať 8 prídavných batérii) |  |  |  |
| **Cestovný obal na prepravu Drona a príslušenstva** | Tvrdý cestovný obal typu „hardcase“ prispôsobený na prepravu lietadlom. |  |  |  |
| **Ďalšie súčasti hodnoty zariadenia** | **Cena v EUR bez DPH** |
| **Doprava na miesto dodania** |  |
|   |
| **Celková cena zariadenia spolu s príslušenstvom a dopravou v EUR bez DPH** |  |
| **DPH v EUR** |  |
| **Celková cena zariadenia spolu s príslušenstvom a dopravou v EUR vrátane DPH** |  |

***Termín dodania zariadenia v dňoch od objednania: ....***

***Identifikačné údaje uchádzača:***

***Obchodné meno:.......................***

***Sídlo: .......................***

***IČO:………………***

***DIČ: ……………….***

***IČ DPH:………………….***

***Kontakt na predkladateľa ponuky, ktorý cenovú ponuku vypracoval: .......................***

***Dátum vypracovania cenovej ponuky: .......................***

***Podpis:…………………………………..***